150. löggjafarþing 2019–2020.

Þingskjal 1681 — 439. mál.

2. umræða.

Breytingartillaga

við frumvarp til laga um breytingu á lögum um heilbrigðisþjónustu,
nr. 40/2007 (þjónustustig, fagráð o.fl.).

Frá meiri hluta velferðarnefndar (ÓGunn, ÁsF, HSK, LRM, VilÁ).

1.	Við 5. gr.

a.	Á eftir orðinu kennslu" í 1. mgr. a-liðar (7. gr. a) komi: nema.

b.	3. málsl. 1. mgr. b-liðar (7. gr. b) orðist svo: Hlutverk Sjúkrahússins á Akureyri er m.a. að vera kennslusjúkrahús, varasjúkrahús Landspítala, annast kennslu nema í grunn- og framhaldsnámi, taka þátt í að veita háskólamenntuðum starfsmönnum sér
menntun í heilbrigðisgreinum í samstarfi við menntastofnanir og aðrar heilbrigðis
stofnanir og gera fagfólki kleift að sinna fræðastörfum við háskóla auk þess að stunda og veita aðstöðu til vísindarannsókna.

c.	Orðin nr. 125/1999" í d-lið (7. gr. d) falli brott.

d.	2. málsl. e-liðar (7. gr. e) orðist svo: Um frekari þjónustu í dagdvöl fer skv. 3. tölul. 1. mgr. 13. gr. laga um málefni aldraðra.

2.	6. gr. orðist svo:

Í stað tilvísunarinnar 10. og 12. gr." í 8. gr. laganna kemur: 10. gr.

3.	Við 8. gr. A-liður falli brott.

4.	9. gr. orðist svo:

11. gr. laganna orðast svo:

Forstjóri heilbrigðisstofnunar skal í samráði við framkvæmdastjórn, sé slík starfandi samkvæmt skipuriti, gera skipurit stofnunar. Skipurit skal kynnt ráðherra áður en það tekur gildi.

5.	Á eftir 9. gr. komi ný grein, svohljóðandi:

12. gr. laganna fellur brott.

6.	Í stað orðanna rekstur og skipulag heilbrigðisstofnunarinnar " í 2. mgr. 10. gr. komi: og skipulag heilbrigðisstofnunar.

7.	Við 12. gr.

a.	B-liður orðist svo: Orðið almenna" í 2. mgr. fellur brott.

b.	C-liður orðist svo: Orðin sérhæfðum" og sérhæfðu" í 3. mgr. falla brott.

8.	Á eftir 13. gr. komi ný grein, svohljóðandi:

Við lögin bætist nýtt ákvæði til bráðabirgða, svohljóðandi:

Ráðherra skal skipa starfshóp sem falið verði að leggja fram tillögur að skilgreiningu á hugtakinu fjarheilbrigðisþjónusta" í lögum. Starfshópurinn skal skila niðurstöðum sínum til ráðherra eigi síðar en 1. júní 2021 og ráðherra skal í kjölfarið flytja þinginu munnlega skýrslu um niðurstöður starfshópsins.